title: Εκτελεστικός κανονισμός (ΕΕ) αριθ. 635/2011 της Επιτροπής, της 29ης Ιουνίου 2011 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Aceite Campo de Calatrava (ΠΟΠ)]

text:
               30.6.2011

               EL

               Επίσημη Εφημερίδα της Ευρωπαϊκής Ένωσης

               L 170/26

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 635/2011 ΤΗΣ ΕΠΙΤΡΟΠΉΣ
   της 29ης Ιουνίου 2011
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Aceite Campo de Calatrava (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση που υπέβαλε η Ισπανία για την καταχώριση της ονομασίας «Aceite Campo de Calatrava» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουνίου 2011.

            Για την Επιτροπή, εξ ονόματος του Προέδρου,
         Dacian CIOLOŞ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 287 της 23.10.2010, σ. 16.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία προβλέπονται στο παράρτημα Ι της Συνθήκης:

         Κλάση 1.5.   Έλαια και λίπη (βούτυρο, μαργαρίνη, λάδι κ.λπ.)

      ΙΣΠΑΝΙΑ
      Aceite Campo de Calatrava (ΠΟΠ)


title: Εκτελεστικός κανονισμός (ΕΕ) 2017/1204 της Επιτροπής, της 5ης Ιουλίου 2017, για τη διόρθωση της έκδοσης στη σλοβακική γλώσσα του εκτελεστικού κανονισμού (ΕΕ) 2015/2403 σχετικά με τη θέσπιση κοινών κατευθυντήριων γραμμών για τα πρότυπα και τις τεχνικές απενεργοποίησης, με σκοπό να διασφαλιστεί ότι τα απενεργοποιημένα πυροβόλα όπλα καθίστανται αμετάκλητα ακατάλληλα για χρήση (Κείμενο που παρουσιάζει ενδιαφέρον για τον ΕΟΧ )

text:
               6.7.2017

               EL

               Επίσημη Εφημερίδα της Ευρωπαϊκής Ένωσης

               L 173/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1204 ΤΗΣ ΕΠΙΤΡΟΠΉΣ
   της 5ης Ιουλίου 2017
   για τη διόρθωση της έκδοσης στη σλοβακική γλώσσα του εκτελεστικού κανονισμού (ΕΕ) 2015/2403 σχετικά με τη θέσπιση κοινών κατευθυντήριων γραμμών για τα πρότυπα και τις τεχνικές απενεργοποίησης, με σκοπό να διασφαλιστεί ότι τα απενεργοποιημένα πυροβόλα όπλα καθίστανται αμετάκλητα ακατάλληλα για χρήση
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 91/477/ΕΟΚ του Συμβουλίου, της 18ης Ιουνίου 1991, σχετικά με τον έλεγχο της απόκτησης και της κατοχής όπλων (1), και ιδίως το δεύτερο εδάφιο του μέρους III του παραρτήματος I,
   Εκτιμώντας τα ακόλουθα:

               (1)

               Η έκδοση στη σλοβακική γλώσσα του εκτελεστικού κανονισμού (ΕΕ) 2015/2403 της Επιτροπής (2) περιέχει λάθος στο άρθρο 1 παράγραφος 2, στο οποίο ο όρος «εκτός εάν» μεταφράστηκε εσφαλμένα «εάν», με αποτέλεσμα να εκφράζεται σημασία αντίθετη από την επιδιωκόμενη. Κατά συνέπεια, είναι αναγκαία η διόρθωση της έκδοσης του κανονισμού στη σλοβακική γλώσσα. Οι εκδόσεις σε όλες τις λοιπές γλώσσες δεν επηρεάζονται.

               (2)

               Ως εκ τούτου, ο εκτελεστικός κανονισμός (ΕΕ) 2015/2403 θα πρέπει να διορθωθεί αναλόγως.

               (3)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε βάσει της οδηγίας 91/477/ΕΟΚ,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1

      (δεν αφορά το ελληνικό κείμενο)

   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιουλίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 256 της 13.9.1991, σ. 51.

      (2)  Εκτελεστικός κανονισμός (ΕΕ) 2015/2403 της Επιτροπής, της 15ης Δεκεμβρίου 2015, σχετικά με τη θέσπιση κοινών κατευθυντήριων γραμμών για τα πρότυπα και τις τεχνικές απενεργοποίησης, με σκοπό να διασφαλιστεί ότι τα απενεργοποιημένα πυροβόλα όπλα καθίστανται αμετάκλητα ακατάλληλα για χρήση (ΕΕ L 333 της 19.12.2015, σ. 62).


title: Εκτελεστικός κανονισμός (ΕΕ) αριθ. 804/2012 της Επιτροπής, της 7ης Σεπτεμβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               8.9.2012

               EL

               Επίσημη Εφημερίδα της Ευρωπαϊκής Ένωσης

               L 244/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 804/2012 ΤΗΣ ΕΠΙΤΡΟΠΉΣ
   της 7ης Σεπτεμβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Σεπτεμβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MK

                  75,0

                  TR

                  76,8

                  ZZ

                  75,9

                  0707 00 05

                  MK

                  20,0

                  TR

                  121,6

                  ZZ

                  70,8

                  0709 93 10

                  TR

                  112,0

                  ZZ

                  112,0

                  0805 50 10

                  AR

                  94,0

                  BO

                  100,6

                  CL

                  88,4

                  TR

                  97,0

                  UY

                  96,5

                  ZA

                  91,2

                  ZZ

                  94,6

                  0806 10 10

                  BA

                  58,9

                  EG

                  182,2

                  TN

                  175,3

                  TR

                  126,7

                  ZZ

                  135,8

                  0808 10 80

                  AR

                  243,9

                  BR

                  93,9

                  CA

                  157,8

                  CL

                  155,7

                  NZ

                  118,3

                  US

                  192,7

                  ZA

                  97,9

                  ZZ

                  151,5

                  0808 30 90

                  AR

                  224,0

                  TR

                  123,7

                  ZA

                  148,0

                  ZZ

                  165,2

                  0809 30

                  TR

                  153,3

                  ZZ

                  153,3

                  0809 40 05

                  BA

                  59,4

                  HR

                  73,9

                  IL

                  34,3

                  XS

                  91,2

                  ZZ

                  64,7

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1230/2014 της Επιτροπής, της 17ης Νοεμβρίου 2014 , σχετικά με τη χορήγηση άδειας για τον διλυσινικό χαλκό ως πρόσθετη ύλη ζωοτροφών για όλα τα ζωικά είδη  Κείμενο που παρουσιάζει ενδιαφέρον για τον ΕΟΧ

text:
               18.11.2014

               EL

               Επίσημη Εφημερίδα της Ευρωπαϊκής Ένωσης

               L 331/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1230/2014 ΤΗΣ ΕΠΙΤΡΟΠΉΣ
   της 17ης Νοεμβρίου 2014
   σχετικά με τη χορήγηση άδειας για τον διλυσινικό χαλκό ως πρόσθετη ύλη ζωοτροφών για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας πρόσθετων υλών για τη διατροφή των ζώων και τους όρους και τις διαδικασίες για τη χορήγηση της εν λόγω άδειας.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για τη χορήγηση άδειας της ουσίας. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά τη χορήγηση άδειας για τον διλυσινικό χαλκό ως πρόσθετη ύλη ζωοτροφών για όλα τα ζωικά είδη, ουσία η οποία ταξινομείται στην κατηγορία πρόσθετων υλών «θρεπτικές πρόσθετες ύλες».

               (4)

               Η γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 3 Ιουλίου 2014 (2) κατέληγε στο συμπέρασμα ότι ο διλυσινικός χαλκός, υπό τους προτεινόμενους όρους χρήσης, δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον και ότι μπορεί να θεωρηθεί πραγματική πηγή χαλκού για όλα τα ζωικά είδη. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του διλυσινικού χαλκού διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να χορηγηθεί άδεια για τη χρήση της εν λόγω ουσίας, όπως καθορίζεται στο παράρτημα του παρόντος κανονισμού.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα φυτά, τα ζώα, τα τρόφιμα και τις ζωοτροφές,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ουσία που παρατίθεται στο παράρτημα και ανήκει στην κατηγορία πρόσθετων υλών «διατροφικές πρόσθετες ύλες» και στη λειτουργική ομάδα «ενώσεις ιχνοστοιχείων» επιτρέπεται να χρησιμοποιείται ως πρόσθετη ύλη στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Νοεμβρίου 2014.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  EFSA Journal 2014· 12(7):3796.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου ισχύος της άδειας

                  Περιεκτικότητα στοιχείου (Cu) σε mg/kg πλήρους ζωοτροφής με περιεκτικότητα σε υγρασία 12 %

                     Κατηγορία θρεπτικών πρόσθετων υλών. Λειτουργική ομάδα: ενώσεις ιχνοστοιχείων

                  3b411

                  —

                  Διλυσινικός χαλκός

                     Χαρακτηρισμός της πρόσθετης ύλης

                  Σκόνη ή κόκκοι με περιεκτικότητα σε χαλκό ≥ 14,5 % και σε λυσίνη ≥ 84,0 %.

                     Χαρακτηρισμός της δραστικής ουσίας

                  Χηλικό σύμπλοκο χαλκού — υδροχλωρικής L-λυσίνης
                  Χημικός τύπος: Cu(C6H13N2O2)2 × 2HCl
                  Αριθμός CAS: 53383-24-7

                     Αναλυτικές μέθοδοι
                      (1)

                  Για τον ποσοτικό προσδιορισμό της περιεκτικότητας της πρόσθετης ύλης ζωοτροφών σε λυσίνη:

                              —

                              Χρωματογραφία ιοντοανταλλαγής σε συνδυασμό με παραγωγοποίηση μετά τη στήλη και χρωματομετρική ή φθορισμομετρική ανίχνευση — EN ISO 17180.

                        Για τον προσδιορισμό της ολικής περιεκτικότητας της πρόσθετης ύλης και των προμειγμάτων σε χαλκό:

                              —

                              Φασματομετρία ατομικής εκπομπής σε επαγωγικά συζευγμένο πλάσμα (ICP-AES) — EN 15510·
                              ή

                              —

                              Φασματομετρία ατομικής εκπομπής σε επαγωγικά συζευγμένο πλάσμα κατόπιν χώνευσης υπό πίεση, (ICP-AES) — EN 15621.

                        Για τον προσδιορισμό της συνολικής περιεκτικότητας των πρώτων υλών ζωοτροφών και των σύνθετων ζωοτροφών σε χαλκό:

                              —

                              Φασματομετρία ατομικής απορρόφησης (AAS) — κανονισμός (ΕΚ) αριθ. 152/2009 της Επιτροπής, ή

                              —

                              Φασματομετρία ατομικής εκπομπής σε επαγωγικά συζευγμένο πλάσμα (ICP-AES) — EN 15510, ή

                              —

                              Φασματομετρία ατομικής εκπομπής σε επαγωγικά συζευγμένο πλάσμα κατόπιν χώνευσης υπό πίεση (ICP-AES) — EN 15621.

                  Όλα τα ζωικά είδη

                  —

                  —

                  Βοοειδή:

                              —

                              Βοοειδή πριν από την έναρξη του μηρυκασμού: 15 (σύνολο)·

                              —

                              Άλλα βοοειδή: 35 (σύνολο).

                        Πρόβατα: 15 (σύνολο).
                  Χοιρίδια έως και 12 εβδομάδων: 170 (σύνολο).
                  Καρκινοειδή: 50 (σύνολο).
                  Λοιπά ζώα: 25 (σύνολο).

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος.

                              2.

                              Για την ασφάλεια των χρηστών: μέσα προστασίας της αναπνοής, γυαλιά και γάντια ασφαλείας κατά τον χειρισμό.

                              3.

                              Η ετικέτα περιλαμβάνει τις ακόλουθες πληροφορίες:

                                          —

                                          Για ζωοτροφές προβάτων, αν το επίπεδο χαλκού στη ζωοτροφή υπερβαίνει τα 10 mg/kg:
                                          «Το επίπεδο χαλκού στη ζωοτροφή αυτή μπορεί, για ορισμένες φυλές προβάτων, να προκαλέσει δηλητηρίαση».

                                          —

                                          Για τις ζωοτροφές βοοειδών μετά την έναρξη του μηρυκασμού αν το επίπεδο χαλκού στη ζωοτροφή είναι κάτω από 20 mg/kg:
                                          «Το επίπεδο χαλκού στη ζωοτροφή αυτή μπορεί να προκαλέσει ανεπάρκεια σε χαλκό σε βοοειδή που βόσκουν σε βοσκοτόπους με υψηλή περιεκτικότητα σε μολυβδαίνιο ή θείο».

                                          —

                                          «Η περιεκτικότητα της πρόσθετης ύλης σε λυσίνη θα πρέπει να εξετάζεται κατά τη σύνθεση των ζωοτροφών».

                  8 Δεκεμβρίου 2024

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) αριθ. 185/2013 της Επιτροπής, της 5ης Μαρτίου 2013 , σχετικά με την επιβολή μειώσεων σε ορισμένες αλιευτικές ποσοστώσεις που διατίθενται στην Ισπανία το 2013 και τα επόμενα έτη λόγω υπεραλίευσης ορισμένης ποσόστωσης σκουμπριού το 2009

text:
               6.3.2013

               EL

               Επίσημη Εφημερίδα της Ευρωπαϊκής Ένωσης

               L 62/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 185/2013 ΤΗΣ ΕΠΙΤΡΟΠΉΣ
   της 5ης Μαρτίου 2013
   σχετικά με την επιβολή μειώσεων σε ορισμένες αλιευτικές ποσοστώσεις που διατίθενται στην Ισπανία το 2013 και τα επόμενα έτη λόγω υπεραλίευσης ορισμένης ποσόστωσης σκουμπριού το 2009
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 105 παράγραφος 4,
   Εκτιμώντας τα ακόλουθα:

               (1)

               Η αλιευτική ποσόστωση για το σκουμπρί στις ζώνες ICES VΙΙΙc, IX και X καθώς και στα ενωσιακά ύδατα της ζώνης COPACE 34.1.1», διατέθηκε στην Ισπανία το 2009 με τον κανονισμό (ΕΚ) αριθ. 43/2009 του Συμβουλίου (2).

               (2)

               Η αλιευτική ποσόστωση για το σκουμπρί για το 2009 μειώθηκε κατόπιν ανταλλαγών που πραγματοποίησε η Ισπανία με τη Γαλλία και την Πορτογαλία, σύμφωνα με το άρθρο 20 παράγραφος 5 του κανονισμού (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (3).

               (3)

               Η Επιτροπή εντόπισε ανακολουθίες στα στοιχεία της Ισπανίας που αφορούσαν την αλιεία σκουμπριού κατά το 2009, διασταυρώνοντας τα στοιχεία αυτά όπως είχαν καταγραφεί και αναφερθεί σε διάφορα στάδια της αλυσίδας προστιθέμενης αξίας, από την αλίευση έως την πρώτη πώληση. Η ύπαρξη των ανακολουθιών αυτών επιβεβαιώθηκαν περαιτέρω με τη διεξαγωγή διαφόρων ελέγχων, αποστολών επαλήθευσης και επιθεωρήσεων στην Ισπανία σύμφωνα με τον κανονισμό (ΕΚ) αριθ. 1224/2009.

               (4)

               Η Επιτροπή άρχισε διαβούλευση με την Ισπανία για τις προβλεπόμενες μειώσεις με επιστολή της 28ης Νοεμβρίου 2011, στην οποία οι ισπανικές αρχές απάντησαν με επιστολή της 19ης Δεκεμβρίου 2011.

               (5)

               Η Ισπανία αναγνώρισε το γεγονός ότι είχε υπερβεί την ποσόστωση για το σκουμπρί κατά το έτος 2009, κατά 65 429 τόνους.

               (6)

               Σύμφωνα με το άρθρο 2 του κανονισμού (ΕΚ) αριθ. 2371/2002, η κοινή αλιευτική πολιτική διασφαλίζει την εκμετάλλευση των υδρόβιων πόρων που παρέχει βιώσιμες οικονομικές, περιβαλλοντικές και κοινωνικές συνθήκες.

               (7)

               Με δεδομένο το επίπεδο της υπεραλίευσης και λαμβανομένης υπόψη της ανάγκης να ληφθεί υπόψη η κοινωνικοοικονομική κατάσταση του αλιευτικού κλάδου καθώς και της συναφούς μεταποιητικής βιομηχανίας του ενδιαφερόμενου κράτους μέλους και να περιοριστούν όσο το δυνατόν περισσότερο οι αρνητικές επιπτώσεις επί των δύο τομέων, είναι σκόπιμο να αφαιρεθούν οι ποσότητες που έχουν αλιευθεί καθ’ υπέρβαση για περίοδο τουλάχιστον 11 ετών.

               (8)

               Εκτιμώντας ότι ο κανονισμός (ΕΕ) αριθ. 165/2011 της Επιτροπής (4) προβλέπει άλλες μειώσεις σε αλιευτικές ποσοστώσεις σκουμπριού που διατίθενται στην Ισπανία έως το 2015, είναι σκόπιμο να καθοριστεί ένα μικρότερο προς αφαίρεση ποσό κατά τα επικαλυπτόμενα έτη, ήτοι από το 2013 έως 2015.

               (9)

               Επιπλέον, για την αποφυγή κοινωνικών και οικονομικών συνεπειών τόσο για τον οικείο αλιευτικό κλάδο όσο και για τη συναφή μεταποιητική βιομηχανία, από το 2016 οι αφαιρούμενες ποσότητες για κάθε έτος δεν πρέπει να υπερβαίνουν το 33 % της ετήσιας ποσόστωσης σκουμπριού. Αν η ποσότητα που πρέπει να αφαιρεθεί υπερβαίνει κατά 33 % την ετήσια ποσόστωση σκουμπριού, ο παρών κανονισμός θα πρέπει να τροποποιηθεί, ώστε να μειωθεί η ετήσια ποσότητα που πρέπει να αφαιρεθεί και να παραταθεί αναλόγως η περίοδος αφαίρεσης.

               (10)

               Η Ισπανία ζήτησε μέρος της αφαίρεσης να αφορά τις ποσοστώσεις για τον γαύρο στην ίδια περιοχή κατά την ίδια περίοδο. Το εν λόγω απόθεμα σκουμπριού βρίσκεται επί του παρόντος εντός ασφαλών βιολογικών ορίων. Το απόθεμα γαύρου στη ζώνη VIII γίνεται με ρυθμό που συμβιβάζεται με την πραγματοποίηση της μέγιστης ποσότητας αλιευμάτων από το απόθεμα μακροπρόθεσμα αλλά υπόκειται σε μεγάλες διακυμάνσεις και μακροπρόθεσμα θα επωφεληθεί των προσωρινών μειώσεων της εκμετάλλευσής του. Η αλιεία αυτού του αποθέματος σκουμπριού (σχεδόν το 90 % των αλιευμάτων) πραγματοποιείται στη ζώνη ICES VIIIc από τον Φεβρουάριο έως τον Μάιο, και το απόθεμα γαύρου στη ζώνη VIII αλιεύεται στην ίδια περιοχή (VIIIc) από τον Απρίλιο έως τον Ιούνιο. Το σκουμπρί και ο γαύρος είναι πελαγικοί ιχθύες που ζουν σε μέσο βάθος νερού. Μπορεί να συναχθεί το συμπέρασμα ότι τα δύο αυτά αποθέματα βρίσκονται στην ίδια γεωγραφική περιοχή και μοιράζονται το ίδιο οικοσύστημα. Ως εκ τούτου, και λαμβανομένων υπόψη των στόχων της κοινής αλιευτικής πολιτικής, κρίνεται σκόπιμο σε αυτή τη συγκεκριμένη περίπτωση μέρος των αναγκαίων αφαιρέσεων να γίνει από τις ποσοστώσεις του γαύρου, οι οποίες διατέθηκαν στην Ισπανία στην ίδια περιοχή και κατά τη διάρκεια της ίδιας περιόδου.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αλιευτικές ποσοστώσεις για το σκουμπρί (Scomber scombrus) στις ζώνες ICES VΙΙΙc, IX και X και στα ενωσιακά ύδατα της ζώνης CECAF 34.1.1 και για τον γαύρο (Engraulis encrasicolus) στη ζώνη ICES VIII που μπορούν να χορηγηθούν στην Ισπανία κατά τα έτη από το 2013 έως το 2023, μειώνονται όπως εμφαίνεται στο παράρτημα.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Μαρτίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 343 της 22.12.2009, σ. 1.

      (2)  ΕΕ L 22 της 26.1.2009, σ. 1.

      (3)  ΕΕ L 358 της 31.12.2002, σ. 59.

      (4)  ΕΕ L 48 της 23.2.2011, σ. 11.

      ΠΑΡΑΡΤΗΜΑ

                  (σε τόνους)

                  Απόθεμα

                  Αρχική ποσόστωση 2009

                  Προσαρμοσμένη ποσόστωση 2009

                  Διαπιστωμένα αλιεύματα 2009

                  Διαφορά ποσόστωσης - αλιευμάτων (υπεραλίευση)

                  Μείωση 2013

                  Μείωση 2014

                  Μείωση 2015

                  Μείωση 2016

                  Μείωση 2017

                  Μείωση 2018

                  Μείωση 2019

                  Μείωση 2020

                  Μείωση 2021

                  Μείωση 2022

                  Μείωση 2023

                  MAC8C
                  3411

                  29 529

                  25 525

                  90 954

                  –65 429

                  100

                  100

                  100

                  5 544

                  5 544

                  5 544

                  5 544

                  5 544

                  5 544

                  5 544

                  269

                  ANE08 (1)

                  3 696

                  3 696

                  3 696

                  3 696

                  3 696

                  3 696

                  3 696

                  180

         (1)  Για τον γαύρο, ως έτος νοείται η αλιευτική περίοδος που αρχίζει κατά το έτος αυτό.


title: Εκτελεστικός κανονισμός (ΕΕ) αριθ. 669/2012 της Επιτροπής, της 20ής Ιουλίου 2012 , σχετικά με τον καθορισμό συντελεστή κατανομής για την έκδοση πιστοποιητικών εισαγωγής που ζητήθηκαν από την 1η έως τις 7 Ιουλίου 2012 για προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων και την αναστολή της υποβολής αιτήσεων για τα πιστοποιητικά αυτά

text:
               21.7.2012

               EL

               Επίσημη Εφημερίδα της Ευρωπαϊκής Ένωσης

               L 194/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 669/2012 ΤΗΣ ΕΠΙΤΡΟΠΉΣ
   της 20ής Ιουλίου 2012
   σχετικά με τον καθορισμό συντελεστή κατανομής για την έκδοση πιστοποιητικών εισαγωγής που ζητήθηκαν από την 1η έως τις 7 Ιουλίου 2012 για προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων και την αναστολή της υποβολής αιτήσεων για τα πιστοποιητικά αυτά
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Έχοντας υπόψη τον κανονισμό (ΕΚ) αριθ. 891/2009 της Επιτροπής, της 25ης Σεπτεμβρίου 2009, για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (3), και ιδίως το άρθρο 5 παράγραφος 2,
   Εκτιμώντας τα ακόλουθα:

               (1)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν στις αρμόδιες αρχές από την 1η έως τις 7 Ιουλίου 2012 σύμφωνα με τον κανονισμό (ΕΚ) αριθ. 891/2009, υπερβαίνουν τη διαθέσιμη ποσότητα με αύξοντα αριθμό 09.4321.

               (2)

               Υπό τις περιστάσεις αυτές, πρέπει να καθοριστεί συντελεστής κατανομής για την έκδοση πιστοποιητικών εισαγωγής όσον αφορά τον αύξοντα αριθμό 09.4321 σύμφωνα με τον κανονισμό (ΕΚ) αριθ. 1301/2006. Πρέπει να ανασταλεί η υποβολή συμπληρωματικών αιτήσεων πιστοποιητικών για τον εν λόγω αύξοντα αριθμό έως το τέλος της περιόδου εμπορίας, σύμφωνα με τον κανονισμό (ΕΚ) αριθ. 891/2009,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τις ποσότητες για τις οποίες υποβλήθηκαν αιτήσεις πιστοποιητικών εισαγωγής βάσει του κανονισμού (ΕΚ) αριθ. 891/2009 από την 1η έως τις 7 Ιουλίου 2012 εφαρμόζονται οι συντελεστές κατανομής που προβλέπονται στο παράρτημα του παρόντος κανονισμού.
   2.   Η υποβολή συμπληρωματικών αιτήσεων πιστοποιητικών που αντιστοιχούν στους αύξοντες αριθμούς, οι οποίοι αναφέρονται στο παράρτημα, αναστέλλεται έως το τέλος της περιόδου εμπορίας 2011/2012.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουλίου 2012.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 254 της 26.9.2009, σ. 82.

      ΠΑΡΑΡΤΗΜΑ
      «Ζάχαρη παραχωρήσεων CXL»

         Περίοδος εμπορίας 2011/2012

         Αιτήσεις που υποβλήθηκαν από 1.7.2012 έως 7.7.2012

                  Αύξων αριθμός

                  Χώρα

                  Συντελεστής κατανομής
                  (σε %)

                  Συμπληρωματικές αιτήσεις

                  09.4317

                  Αυστραλία

                  —

                  έχουν ανασταλεί

                  09.4318

                  Βραζιλία

                  —

                  έχουν ανασταλεί

                  09.4319

                  Κούβα

                  —

                  έχουν ανασταλεί

                  09.4320

                  Οποιαδήποτε τρίτη χώρα

                  —

                  έχουν ανασταλεί

                  09.4321

                  Ινδία

                  9,090909

                  έχουν ανασταλεί

                              —

                              Άνευ αντικειμένου: δεν διαβιβάστηκε στην Επιτροπή καμία αίτηση πιστοποιητικού.

      «Ζάχαρη Βαλκανίων»

         Περίοδος εμπορίας 2011/2012

         Αιτήσεις που υποβλήθηκαν από 1.7.2012 έως 7.7.2012

                  Αύξων αριθμός

                  Χώρα

                  Συντελεστής κατανομής(σε %)

                  Συμπληρωματικές αιτήσεις

                  09.4324

                  Αλβανία

                  —

                  09.4325

                  Βοσνία-Ερζεγοβίνη

                      (1)

                  09.4326

                  Σερβία

                      (1)

                  09.4327

                  Πρώην Γιουγκοσλαβική Δημοκρατία της Μακεδονίας

                  —

                  09.4328

                  Κροατία

                  —

                              —

                              Άνευ αντικειμένου: δεν διαβιβάστηκε στην Επιτροπή καμία αίτηση πιστοποιητικού.

         «Ζάχαρη έκτακτης εισαγωγής» και «Βιομηχανική ζάχαρη εισαγωγής»

         Περίοδος εμπορίας 2011/2012

         Αιτήσεις που υποβλήθηκαν από 1.7.2012 έως 7.7.2012

                  Αύξων αριθμός

                  Τύπος

                  Συντελεστής κατανομής
                  (σε %)

                  Συμπληρωματικές αιτήσεις

                  09.4380

                  Έκτακτης εισαγωγής

                  —

                  09.4390

                  Βιομηχανική ζάχαρη εισαγωγής

                  —

                              —

                              Άνευ αντικειμένου: δεν διαβιβάστηκε στην Επιτροπή καμία αίτηση πιστοποιητικού.

         (1)  Άνευ αντικειμένου: οι αιτούμενες ποσότητες δεν υπερβαίνουν τις διαθέσιμες ποσότητες και χορηγούνται πλήρως.


title: Εκτελεστικός κανονισμός (ΕΕ) αριθ. 320/2013 της Επιτροπής, της 8ης Απριλίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               9.4.2013

               EL

               Επίσημη Εφημερίδα της Ευρωπαϊκής Ένωσης

               L 99/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 320/2013 ΤΗΣ ΕΠΙΤΡΟΠΉΣ
   της 8ης Απριλίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Απριλίου 2013.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  63,6

                  TN

                  101,8

                  TR

                  127,7

                  ZZ

                  97,7

                  0707 00 05

                  JO

                  194,1

                  MA

                  116,3

                  TR

                  137,2

                  ZZ

                  149,2

                  0709 93 10

                  MA

                  91,2

                  TR

                  120,7

                  ZZ

                  106,0

                  0805 10 20

                  EG

                  51,7

                  IL

                  71,8

                  MA

                  75,7

                  TN

                  65,6

                  TR

                  65,2

                  ZZ

                  66,0

                  0805 50 10

                  TR

                  74,3

                  ZZ

                  74,3

                  0808 10 80

                  AR

                  106,7

                  BR

                  93,9

                  CL

                  112,0

                  CN

                  78,6

                  MK

                  31,3

                  US

                  275,4

                  UY

                  106,8

                  ZA

                  113,1

                  ZZ

                  114,7

                  0808 30 90

                  AR

                  115,0

                  CL

                  134,2

                  CN

                  85,2

                  TR

                  204,5

                  US

                  182,0

                  ZA

                  118,6

                  ZZ

                  139,9

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 954/2014 της Επιτροπής, της 4ης Σεπτεμβρίου 2014 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Livarot (ΠΟΠ)]

text:
               9.9.2014

               EL

               Επίσημη Εφημερίδα της Ευρωπαϊκής Ένωσης

               L 268/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 954/2014 ΤΗΣ ΕΠΙΤΡΟΠΉΣ
   της 4ης Σεπτεμβρίου 2014
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Livarot (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης ονομασίας προέλευσης «Livarot», η οποία καταχωρίσθηκε δυνάμει του κανονισμού (ΕΚ) αριθ. 1107/96 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Livarot» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Σεπτεμβρίου 2014.

            Για την Επιτροπή,

            εξ ονόματος του Προέδρου,

         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 1107/96 της Επιτροπής, της 12ης Ιουνίου 1996, σχετικά με την καταχώρηση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου (ΕΕ L 148 της 21.6.1996, σ. 1).

      (3)  ΕΕ C 125 της 26.4.2014, σ. 8.


title: Εκτελεστικός κανονισμός (ΕΕ) αριθ. 762/2012 της Επιτροπής, της 24ης Ιουλίου 2012 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Langres (ΠΟΠ)]

text:
               23.8.2012

               EL

               Επίσημη Εφημερίδα της Ευρωπαϊκής Ένωσης

               L 227/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 762/2012 ΤΗΣ ΕΠΙΤΡΟΠΉΣ
   της 24ης Ιουλίου 2012
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Langres (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της ονομασίας «Langres», η οποία καταχωρίσθηκε δυνάμει του κανονισμού (ΕΚ) αριθ. 1107/1996 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 9 του κανονισμού (ΕΚ) αριθ. 510/2006, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 6 παράγραφος 2 πρώτο εδάφιο του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3). Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, η εν λόγω τροποποίηση πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών οι οποίες έχουν δημοσιευθεί στην Επίσημη Εφημερίδα της Ευρωπαϊκής Ένωσης και αφορούν την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουλίου 2012.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ L 148 της 21.6.1996, σ. 1.

      (3)  ΕΕ C 247 της 25.8.2011, σ. 11.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.3.   Τυριά

      ΓΑΛΛΙΑ
      Langres (ΠΟΠ)


title: Εκτελεστικός κανονισμός (ΕΕ) αριθ. 570/2014 της Επιτροπής, της 26ης Μαΐου 2014 , σχετικά με την περάτωση της μερικής επανέναρξης της έρευνας αντιντάμπινγκ για τις εισαγωγές ορισμένων λιπαρών αλκοολών και των μειγμάτων τους καταγωγής Ινδίας, Ινδονησίας και Μαλαισίας

text:
               27.5.2014

               EL

               Επίσημη Εφημερίδα της Ευρωπαϊκής Ένωσης

               L 157/85

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 570/2014 ΤΗΣ ΕΠΙΤΡΟΠΉΣ
   της 26ης Μαΐου 2014
   σχετικά με την περάτωση της μερικής επανέναρξης της έρευνας αντιντάμπινγκ για τις εισαγωγές ορισμένων λιπαρών αλκοολών και των μειγμάτων τους καταγωγής Ινδίας, Ινδονησίας και Μαλαισίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτέλεσαν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 9 παράγραφος 4,
   Εκτιμώντας τα ακόλουθα:
   A.   ΙΣΧΥΟΝΤΑ ΜΕΤΡΑ

               (1)

               Το Συμβούλιο, με τον εκτελεστικό κανονισμό (ΕΕ) αριθ. 1138/2011 (2) επέβαλε οριστικό δασμό αντιντάμπινγκ στις εισαγωγές ορισμένων λιπαρών αλκοολών και των μειγμάτων τους («FOH») καταγωγής Ινδίας, Ινδονησίας και Μαλαισίας («οριστικός κανονισμός»). Του οριστικού κανονισμού προηγήθηκε ο κανονισμός (ΕΕ) αριθ. 446/2011 της Επιτροπής (3) για την επιβολή προσωρινού δασμού αντιντάμπινγκ στις εισαγωγές FOH καταγωγής Ινδίας, Ινδονησίας και Μαλαισίας («προσωρινός κανονισμός»). Τα πορίσματα που οδήγησαν στην επιβολή των οριστικών δασμών αντιντάμπινγκ θα αναφέρονται ως «τα πορίσματα της αρχικής έρευνας».

               (2)

               Στις 21 Ιανουαρίου 2012 η εταιρεία PT Ecogreen Oleochemicals, ένας ινδονήσιος παραγωγός-εξαγωγέας FOH, η εταιρεία Ecogreen Oleochemicals (Σιγκαπούρη) Pte. Ltd και η εταιρεία Ecogreen Oleochemicals GmbH (εφεξής αναφερόμενες από κοινού ως «Ecogreen») υπέβαλαν αίτηση (υπόθεση T-28/12) ενώπιον του Γενικού Δικαστηρίου για την ακύρωση του οριστικού δασμού όσον αφορά τον δασμό αντιντάμπινγκ που επιβλήθηκε στην Ecogreen. Η Ecogreen αμφισβήτησε την προσαρμογή που πραγματοποιήθηκε βάσει του άρθρου 2 παράγραφος 10 στοιχείο θ) του βασικού κανονισμού στην τιμή εξαγωγής της για τον σκοπό σύγκρισης της εν λόγω τιμής εξαγωγής με την κανονική αξία της εταιρείας.

               (3)

               Στην υπόθεση T-249/06 [Interpipe Nikopolsky Seamless Tubes Plant Niko Tube ZAT (Interpipe Niko Tube ZAT) και Interpipe Nizhnedneprovsky Tube Rolling Plant VAT (Interpipe NTRP VAT) κατά του Συμβουλίου της Ευρωπαϊκής Ένωσης], το Γενικό Δικαστήριο ακύρωσε το άρθρο 1 του κανονισμού (ΕΚ) αριθ. 954/2006 όσον αφορά την Interpipe NTRP VAT μεταξύ άλλων για λόγους πρόδηλης πλάνης εκτιμήσεως κατά την προσαρμογή βάσει του άρθρου 2 παράγραφος 10 στοιχείο θ) και, για άλλους λόγους, όσον αφορά την εταιρεία Interpipe Niko Tube ZAT. Στις 16 Φεβρουαρίου 2012, το Δικαστήριο απέρριψε την αίτηση αναιρέσεως που υπέβαλαν το Συμβούλιο και η Επιτροπή (συνεκδικασθείσες υποθέσεις C-191/09 P και C 200/09 P).

               (4)

               Δεδομένου ότι οι πραγματικές περιστάσεις για την Ecogreen ήταν παρόμοιες με εκείνες για την Interpipe NTRP VAT, από την άποψη ότι η προσαρμογή πραγματοποιήθηκε σύμφωνα με το άρθρο 2 παράγραφος 10 στοιχείο θ) του βασικού κανονισμού, κρίθηκε σκόπιμο να υπολογισθεί εκ νέου το περιθώριο ντάμπινγκ της Ecogreen χωρίς να γίνει προσαρμογή σύμφωνα με το άρθρο 2 παράγραφος 10 στοιχείο θ).

               (5)

               Ως εκ τούτου, στις 21 Δεκεμβρίου 2012, δημοσιεύθηκε ο εκτελεστικός κανονισμός (ΕΕ) αριθ. 1241/2012 του Συμβουλίου, της 11ης Δεκεμβρίου 2012, για την τροποποίηση του εκτελεστικού κανονισμού (ΕΕ) αριθ. 1138/2011 για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων λιπαρών αλκοολών και των μειγμάτων τους καταγωγής Ινδίας, Ινδονησίας και Μαλαισίας (4), με αναδρομική εφαρμογή από τις 12 Νοεμβρίου 2011 («τροποποιητικός κανονισμός»).

               (6)

               Το περιθώριο ντάμπινγκ για την Ecogreen που ορίσθηκε με αυτόν τον κανονισμό ήταν αμελητέο σύμφωνα με το άρθρο 9 παράγραφος 3 του βασικού κανονισμού. Ως εκ τούτου, η έρευνα όσον αφορά την Ecogreen περατώθηκε χωρίς την επιβολή μέτρων. Στη συνέχεια, το Γενικό Δικαστήριο αποφάσισε, στις 9 Απριλίου 2013, ότι δεν υπήρχε ανάγκη να εκδικασθεί η προσφυγή που ασκήθηκε στην υπόθεση T-28/12.

               (7)

               Αν και όλοι οι άλλοι παραγωγοί-εξαγωγείς στην Ινδία, την Ινδονησία και την Μαλαισία εξακολουθούν να υπόκεινται σε δασμούς αντιντάμπινγκ, τα πορίσματα της αρχικής έρευνας, ιδίως όσον αφορά τις ζημιογόνες επιπτώσεις των εισαγωγών που αποτέλεσαν αντικείμενο ντάμπινγκ, θα πρέπει να επανεκτιμηθούν υπό το πρίσμα των αναθεωρημένων πορισμάτων για το ντάμπινγκ που περιέχονται στον τροποποιημένο κανονισμό.

         B.   ΕΠΑΝΕΚΤΙΜΗΣΗ ΤΩΝ ΠΟΡΙΣΜΑΤΩΝ ΤΗΣ ΑΡΧΙΚΗΣ ΕΡΕΥΝΑΣ

   1.   Πλαίσιο της επανεκτίμησης

               (8)

               Στις 28 Φεβρουαρίου 2013 (5) δημοσιεύθηκε ανακοίνωση όσον αφορά τη μερική επανέναρξη της έρευνας αντιντάμπινγκ για τις εισαγωγές ορισμένων λιπαρών αλκοολών και των μειγμάτων τους («επανέναρξη») καταγωγής Ινδίας, Ινδονησίας και Μαλαισίας («οικείες χώρες»). Η ανακοίνωση ανέφερε ότι η επανέναρξη περιορίστηκε στο πεδίο εφαρμογής της εξέτασης των επιπτώσεων που μπορεί να έχουν τα νεοσυσταθέντα περιθώρια ντάμπινγκ στα πορίσματα που αφορούν κυρίως τη ζημία και την αιτιώδη συνάφεια που καθορίστηκε στην αρχική έρευνα («νέα έρευνα»).

               (9)

               Η Επιτροπή ενημέρωσε επισήμως σχετικά με τη μερική επανέναρξη της έρευνας τους παραγωγούς-εξαγωγείς, τους εισαγωγείς και τους χρήστες που είναι γνωστό ότι ενδιαφέρονται, καθώς και τον ενωσιακό κλάδο παραγωγής. Τα ενδιαφερόμενα μέρη είχαν την ευκαιρία να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίστηκε στην ανακοίνωση.

               (10)

               Αρκετά μέρη υποστήριξαν ότι δεν ήταν σαφές σε ποια νομική βάση η Επιτροπή άνοιξε ξανά την αρχική έρευνα και ποια στοιχεία αναμένεται να συλλέξει η Επιτροπή για να διαπιστώσει τα πραγματικά περιστατικά και να καταλήξει σε συμπεράσματα στο πλαίσιο της τρέχουσας νέας έρευνας.

               (11)

               Τα μέρη ισχυρίστηκαν επίσης ότι δεν ήταν σαφές ποιο είδος έρευνας κινήθηκε και ποια θα μπορούσε να είναι η τελική έκβαση στο πλαίσιο του επιπέδου των οριστικών μέτρων, ποιο χρονικό διάστημα αναμένεται να καλυφθεί και ποιες πτυχές της αρχικής έρευνας θα επανεκτιμηθούν.

               (12)

               Υπενθυμίζεται ότι η επανέναρξη είναι η αναγκαία συνέπεια της έκδοσης του τροποποιητικού κανονισμού, που ήταν το αποτέλεσμα των συμπερασμάτων του Γενικού Δικαστηρίου στην υπόθεση T-249/06 Interpipe Nikopolsky Seamless Tubes Plant Niko Tube ZAT (Interpipe Niko Tube ZAT) και Interpipe Nizhnedneprovsky Tube Rolling Plant VAT (Interpipe NTRP VAT) κατά του Συμβουλίου της Ευρωπαϊκής Ένωσης.

               (13)

               Υπενθυμίζεται ότι στην αρχική έρευνα, η λεγόμενη περίοδος της έρευνας («ΠΕ») κάλυψε την περίοδο από 1ης Ιουλίου 2009 έως 30 Ιουνίου 2010. Η εκτίμηση της ζημίας κάλυψε την περίοδο από 1ης Ιανουαρίου 2007 έως το τέλος της ΠΕ και αναφερόταν ως η «εξεταζόμενη περίοδος».

               (14)

               Η τρέχουσα νέα έρευνα δίνει έμφαση στην ίδια ΠΕ και την ίδια εξεταζόμενη περίοδο. Τα πορίσματα για τις περιόδους αυτές κατά την αρχική έρευνα όσον αφορά τη ζημία και την αιτιώδη συνάφεια επανεκτιμούνται υπό το φως των νέων περιθωρίων ντάμπινγκ για τους ινδονήσιους εξαγωγείς που ορίζονται στον τροποποιημένο κανονισμό.

               (15)

               Ειδικότερα, και όπως αναφέρθηκε στην ανακοίνωση επανέναρξης, στόχος της παρούσας νέας έρευνας είναι να κριθεί κατά πόσον τα ελάχιστα περιθώρια ντάμπινγκ που καθορίστηκαν για έναν παραγωγό εξαγωγέα στην Ινδονησία και η μεταβολή στο επίπεδο των περιθωρίων ντάμπινγκ για τις υπόλοιπες εταιρείες της Ινδονησίας που θεσπίστηκαν με τον τροποποιητικό κανονισμό ενδέχεται να έχουν αντίκτυπο στα πορίσματα της αρχικής έρευνας όσον αφορά τη ζημία και την αιτιώδη συνάφεια.

               (16)

               Τα αποτελέσματα της νέας έρευνας παρατίθενται παρακάτω. Όπως συνέβη και κατά την αρχική έρευνα, ορισμένα στοιχεία και πληροφορίες παρέχονται υπό μορφή δεικτών ώστε να εξασφαλίζεται ιδίως ο εμπιστευτικός χαρακτήρας των στοιχείων που υποβλήθηκαν αρχικά.

         2.   Υπό εξέταση προϊόν και ομοειδές προϊόν

               (17)

               Υπενθυμίζεται ότι το υπό εξέταση προϊόν, όπως ορίζεται στην αρχική έρευνα, είναι οι κορεσμένες λιπαρές αλκοόλες με μήκος της αλυσίδας άνθρακα C8, C10, C12, C14, C16 ή C18 (μη περιλαμβανομένων των διακλαδούμενων ισομερών) περιλαμβανομένων των ενιαίων κορεσμένων λιπαρών αλκοολών (οι οποίες αναφέρονται και ως «ενιαίου μήκους») και μείγματα που περιέχουν κυρίως έναν συνδυασμό μηκών αλυσίδας άνθρακα C6-C8, C6-C10, C8-C10, C10-C12 (που ταξινομούνται κοινώς ως C8-C10), μείγματα που περιέχουν κυρίως έναν συνδυασμό μηκών αλυσίδας άνθρακα C12-C14, C12-C16, C12-C18, C14-C16 (που ταξινομούνται κοινώς ως C12-C14) και μείγματα που περιέχουν κυρίως έναν συνδυασμό μηκών αλυσίδας άνθρακα C16-C18 καταγωγής Ινδίας, Ινδονησίας και Μαλαισίας, που εμπίπτει στους κωδικούς ΣΟ ex 2905 16 85, 2905 17 00, ex 2905 19 00 και ex 3823 70 00 («λιπαρή αλκοόλη»).

               (18)

               Τα συμπεράσματα του τροποποιητικού κανονισμού δεν επηρεάζουν τα πορίσματα της αρχικής έρευνας όσον αφορά το υπό εξέταση προϊόν και το ομοειδές προϊόν.

         3.   Ντάμπινγκ

               (19)

               Όπως αναφέρεται στην αιτιολογική σκέψη 7 του τροποποιητικού κανονισμού, το περιθώριο ντάμπινγκ για όλες τις εταιρείες στην Ινδονησία, εκτός από τον άλλο παραγωγό-εξαγωγέα με ατομικό περιθώριο που βασίστηκε σε εκείνο του συνεργαζόμενου ινδονήσιου παραγωγού εξαγωγέα με το ύψιστο περιθώριο ντάμπινγκ, θα πρέπει να αναθεωρηθεί για να ληφθεί υπόψη το περιθώριο ντάμπινγκ της Ecogreen που υπολογίστηκε εκ νέου.

               (20)

               Τα περιθώρια ντάμπινγκ που έχουν καθοριστεί στην αιτιολογική σκέψη 23 του κανονισμού για τον οριστικό δασμό για τους ινδούς παραγωγούς-εξαγωγείς και εκείνα που έχουν καθοριστεί στην αιτιολογική σκέψη 55 για τους παραγωγούς-εξαγωγείς της Μαλαισίας δεν επηρεάστηκαν από τον τροποποιητικό κανονισμό.

               (21)

               Όπως αναφέρεται στην αιτιολογική σκέψη 6 του τροποποιητικού κανονισμού, το περιθώριο ντάμπινγκ καθορίστηκε για την Ecogreen σε λιγότερο από 2 % και, ως εκ τούτου, είναι κάτω από το ελάχιστο κατώτατο όριο που προβλέπεται στο άρθρο 9 παράγραφος 3 του βασικού κανονισμού. Οι εισαγωγές στην Ένωση του εν λόγω παραγωγού-εξαγωγέα θα πρέπει, συνεπώς, να θεωρούνται ως εισαγωγές χωρίς ντάμπινγκ στο πλαίσιο της νέας έρευνας.

               (22)

               Ο όγκος, η τιμή και το μερίδιο αγοράς των εισαγωγών που δεν αποτέλεσαν αντικείμενο ντάμπινγκ που πραγματοποίησε ο εν λόγω ινδονήσιος εξαγωγέας εξελίχθηκαν όπως φαίνεται στον παρακάτω πίνακα, κατά την εξεταζόμενη περίοδο. Όπως αναφέρεται στην αιτιολογική σκέψη 16 ανωτέρω, τα στοιχεία που υποβλήθηκαν είναι υπό τη μορφή δεικτών.

                           Εισαγωγές

                           2007

                           2008

                           2009

                           ΠΕ

                              Τόνοι

                              Δείκτης: 2007 = 100

                              100

                              110

                              107

                              115

                           Ετήσιο Δ %

                           9,6

                           – 2,3

                           7,5

                              Μερίδιο αγοράς

                              Δείκτης: 2007 = 100

                              100

                              107

                              110

                              113

                           Ετήσιο Δ %

                           6,8

                           2,9

                           2,8

                              Μέση τιμή σε EUR/τόνο

                              Δείκτης: 2007 = 100

                              100

                              110

                              91

                              91

                           Ετήσιο Δ %

                           9,9

                           – 17,0

                           0,2

                              Πηγή: Απαντήσεις στο ερωτηματολόγιο.

               (23)

               Αναφορικά με τον πίνακα που αναφέρεται στην αιτιολογική σκέψη 70 του προσωρινού κανονισμού που επιβεβαιώνεται από την αιτιολογική σκέψη 64 του κανονισμού για τον οριστικό δασμό και τον παραπάνω πίνακα, από την έρευνα προέκυψε ότι οι εισαγωγές χωρίς ντάμπινγκ αντιπροσώπευαν ένα μικρό μέρος των συνολικών εισαγωγών από τις οικείες χώρες και ότι αυξήθηκαν αναλογικά λιγότερο από τις εισαγωγές που αποτέλεσαν αντικείμενο ντάμπινγκ κατά την εξεταζόμενη περίοδο. Πράγματι, οι εισαγωγές χωρίς ντάμπινγκ αντιπροσώπευαν περίπου το 15 % — 18 % του συνολικού όγκου των εισαγωγών από τις οικείες χώρες το 2007 και μόνο περίπου 10 % — 13 % κατά την ΠΕ.

               (24)

               Η νέα έρευνα δείχνει ότι οι μέσες τιμές των εισαγωγών χωρίς ντάμπινγκ από την Ecogreen μειώθηκαν κατά 9 % κατά τη διάρκεια της εξεταζόμενης περιόδου, αλλά παρέμειναν σταθερές μεταξύ 2009 και της ΠΕ.

         4.   Ζημία

   4.1.   Παραγωγή και κλάδος της Ένωσης

               (25)

               Επιβεβαιώνονται τα συμπεράσματα των αιτιολογικών σκέψεων 57 έως 61 του κανονισμού για τον οριστικό δασμό σχετικά με την παραγωγή και τον κλάδο της Ένωσης και δεν επηρεάζονται από τη νέα έρευνα.

         4.2.   Κατανάλωση της Ένωσης

               (26)

               Τα συμπεράσματα των αιτιολογικών σκέψεων 64 έως 66 του κανονισμού για τον προσωρινό δασμό που επιβεβαιώθηκαν με την αιτιολογική σκέψη 62 του κανονισμού για τον οριστικό δασμό δεν θίγονται. Επιβεβαιώνεται ότι, όπως φαίνεται στον παρακάτω πίνακα, η κατανάλωση λιπαρής αλκοόλης στην Ένωση ήταν σχετικά σταθερή και αυξήθηκε μόνο ελαφρώς κατά 2 % κατά τη διάρκεια της εξεταζόμενης περιόδου. Όπως αναφέρεται στην αιτιολογική σκέψη 64 του προσωρινού κανονισμού, οι πληροφορίες σχετικά με την κατανάλωση ήταν σε μορφή δεικτών για να διατηρηθεί ο εμπιστευτικός χαρακτήρας των στοιχείων.

                           Κατανάλωση

                           2007

                           2008

                           2009

                           ΠΕ

                              Δείκτης: 2007 = 100

                              100

                              102

                              97

                              102

                           Ετήσιο Δ %

                           2,2

                           – 4,8

                           4,6

         4.3.   Εισαγωγές στην Ένωση από τις οικείες χώρες και πωλήσεις σε χαμηλότερες τιμές

   4.3.1.   Σωρευτική εκτίμηση των συνεπειών των εισαγωγών που αποτέλεσαν αντικείμενο ντάμπινγκ

               (27)

               Όπως συνέβη και στην αρχική έρευνα, εξετάστηκε κατά πόσον μια σωρευτική εκτίμηση των συνεπειών των εισαγωγών που αποτέλεσαν αντικείμενο ντάμπινγκ για τις τρεις ενδιαφερόμενες χώρες ήταν ακόμα δικαιολογημένη σύμφωνα με τις διατάξεις του άρθρου 3 παράγραφος 4 του βασικού κανονισμού λόγω των αναθεωρημένων περιθωρίων ντάμπινγκ για τους ινδονήσιους παραγωγούς-εξαγωγείς που αναφέρονται στις αιτιολογικές σκέψεις 19 και 21 ανωτέρω.

               (28)

               Υπενθυμίζεται ότι, σύμφωνα με το άρθρο 3 παράγραφος 4 του βασικού κανονισμού, όταν διεξάγονται ταυτόχρονα έρευνες αντιντάμπινγκ σε σχέση με τις εισαγωγές ενός προϊόντος από περισσότερες της μιας χώρες, τα αποτελέσματα των εισαγωγών αυτών εκτιμούνται σωρευτικά μόνον εφόσον διαπιστώνεται ότι: α) το περιθώριο ντάμπινγκ που προκύπτει για τις εισαγωγές από κάθε χώρα ξεχωριστά υπερβαίνει το ελάχιστο όριο που ορίζει το άρθρο 9 παράγραφος 3 και ο όγκος των εισαγωγών από κάθε χώρα ξεχωριστά δεν είναι αμελητέος, καθώς και ότι β) μια σωρευτική εκτίμηση των αποτελεσμάτων των εισαγωγών είναι σκόπιμη, αν ληφθούν υπόψη οι συνθήκες ανταγωνισμού μεταξύ των εισαγόμενων προϊόντων και οι συνθήκες ανταγωνισμού μεταξύ των εισαγόμενων προϊόντων και του ομοειδούς ενωσιακού προϊόντος.

               (29)

               Τα συμπεράσματα σχετικά με τον όγκο και τις τιμές των εισαγωγών που αποτέλεσαν αντικείμενο ντάμπινγκ για καθεμία από τις ενδιαφερόμενες χώρες είχαν αξιολογηθεί εκ νέου για την εξεταζόμενη περίοδο. Οι πληροφορίες σχετικά με τον όγκο των εισαγωγών που χρησιμοποιούνται για τον προσδιορισμό των μέσων τιμών που αναφέρεται στον πίνακα στην αιτιολογική σκέψη 63 στοιχείο β) του οριστικού κανονισμού παραμένουν αμετάβλητες όσον αφορά τη Μαλαισία και την Ινδία. Τα στοιχεία που αφορούν την Ινδονησία αναθεωρήθηκαν ώστε να ληφθεί υπόψη το γεγονός ότι, όπως αναφέρθηκε ανωτέρω στην αιτιολογική σκέψη 21, ένας παραγωγός-εξαγωγέας δεν θεωρήθηκε πλέον ότι ασκούσε πρακτική ντάμπινγκ για τα προϊόντα του στην αγορά της Ένωσης. Οι εισαγωγές ντάμπινγκ που καθορίστηκαν πρόσφατα εξελίχθηκαν όπως φαίνεται παρακάτω. Με αναφορά στην αιτιολογική σκέψη 16 ανωτέρω, τα στοιχεία σχετικά με τον όγκο των εισαγωγών είναι σε μορφή δεικτών για κάθε μία από τις ενδιαφερόμενες χώρες.

                           Όγκος των εισαγωγών που αποτέλεσαν αντικείμενο ντάμπινγκ

                           2007

                           2008

                           2009

                           ΠΕ

                              Μαλαισία

                              Δείκτης: 2007 = 100

                              100

                              161

                              141

                              137

                           Ετήσιο Δ %

                           61,4

                           – 12,5

                           – 2,9

                              Ινδία

                              Δείκτης: 2007 = 100

                              100

                              118

                              104

                              143

                           Ετήσιο Δ %

                           18,2

                           – 11,8

                           37,5

                              Ινδονησία

                              Δείκτης: 2008 = 100

                              100

                              142

                              168

                           Ετήσιο Δ %

                           42,1

                           17,9

               (30)

               Η έρευνα έδειξε ότι ο όγκος των εισαγωγών ντάμπινγκ για καθεμία από τις οικείες χώρες δεν ήταν αμελητέος κατά την περίοδο έρευνας και ότι η παρουσία των εισαγωγών που αποτέλεσαν αντικείμενο ντάμπινγκ στην αγορά της Ένωσης παρέμεινε σημαντική την εξεταζόμενη περίοδο και ιδίως κατά την ΠΕ. Το γεγονός ότι ένας από τους ινδονήσιους παραγωγούς-εξαγωγείς διαπιστώθηκε, σύμφωνα με τον τροποποιητικό κανονισμό, ότι δεν ασκούσε πρακτική ντάμπινγκ δεν μεταβάλλει αυτό το συμπέρασμα.

               (31)

               Τα συμπεράσματα σχετικά με τις τιμές των εισαγωγών που αποτέλεσαν αντικείμενο ντάμπινγκ για καθεμία από τις οικείες χώρες αξιολογήθηκαν επίσης εκ νέου για την εξεταζόμενη περίοδο και παρουσιάζονται στον πίνακα κατωτέρω. Οι τιμές που αναφέρονται στον πίνακα στην αιτιολογική σκέψη 63 στοιχείο β) του οριστικού κανονισμού παραμένουν αμετάβλητες όσον αφορά τη Μαλαισία και την Ινδία. Τα στοιχεία που αφορούν την Ινδονησία αναθεωρήθηκαν ώστε να ληφθεί υπόψη το γεγονός ότι, όπως αναφέρθηκε παραπάνω στην αιτιολογική σκέψη 21, ένας παραγωγός-εξαγωγέας δεν θεωρήθηκε πλέον ότι ασκούσε πρακτική ντάμπινγκ για τα προϊόντα του στην αγορά της Ένωσης. Αναφορικά με την αιτιολογική σκέψη 16 παραπάνω, οι πληροφορίες σχετικά με την τιμή του ινδού εξαγωγέα που διαπιστώθηκε ότι εφάρμοζε πρακτικές ντάμπινγκ παρέχονται υπό μορφή δεικτών.

                           Εισαγωγές με βάση την Eurostat (προσαρμόστηκαν για να καλύψουν το υπό εξέταση προϊόν και τις εισαγωγές που αποτέλεσαν αντικείμενο ντάμπινγκ)

                           2007

                           2008

                           2009

                           ΠΕ

                              Μέση τιμή σε EUR/τόνο Μαλαισία

                           911

                           944

                           799

                           857

                              Δείκτης: 2007 = 100

                              100

                              104

                              88

                              94

                           Ετήσιο Δ %

                           3,6

                           – 15,4

                           7,3

                              Μέση τιμή σε EUR/τόνο Ινδία

                           997

                           1 141

                           897

                           915

                              Δείκτης: 2007 = 100

                              100

                              114

                              90

                              92

                           Ετήσιο Δ %

                           14,4

                           – 21,4

                           2,1

                              Μέση τιμή σε EUR/τόνο Ινδονησία

                              Δείκτης: 2008 = 100

                              100

                              70

                              72

                           Ετήσιο Δ %

                           – 30,0

                           2,6

                              Πηγή: Eurostat και απαντήσεις στο ερωτηματολόγιο.

               (32)

               Η έρευνα έδειξε ότι, με εξαίρεση το 2007, όταν δεν υπήρχαν εισαγωγές από την Ινδονησία, η τιμολόγηση των ινδονήσιων παραγωγών-εξαγωγέων παρέμεινε σχεδόν η ίδια με την αρχική έρευνα. Κατά συνέπεια, μπορεί να επιβεβαιωθεί η διαπίστωση που περιέχεται στην αιτιολογική σκέψη 63 στοιχείο β) του κανονισμού για τον οριστικό δασμό σύμφωνα με την οποία η τιμολόγηση και η πρακτική τιμολόγησης των οικείων χωρών ήταν παρόμοιες σε μεγάλο βαθμό, ιδίως κατά την ΠΕ. Το γεγονός ότι ένας από τους ινδονήσιους παραγωγούς-εξαγωγείς διαπιστώθηκε, σύμφωνα με τον τροποποιητικό κανονισμό, ότι δεν ασκούσε πρακτική ντάμπινγκ δεν μεταβάλλει αυτό το συμπέρασμα.

               (33)

               Επιπλέον, τα συμπεράσματα που παρατίθενται στην αιτιολογική σκέψη 127 του κανονισμού για τον προσωρινό δασμό και επιβεβαιώνονται στην αιτιολογική σκέψη 122 του κανονισμού για τον οριστικό δασμό και ιδίως το γεγονός ότι τα επίπεδα εξάλειψης της ζημίας που ορίστηκαν για τις οικείες χώρες ήταν πολύ πάνω από το ελάχιστο κατώφλι του 2 % εξακολουθούν επίσης να ισχύουν. Επιπροσθέτως, οι δίοδοι πωλήσεων και οι τάσεις τιμών για καθεμία από τις οικείες χώρες αναλύθηκαν και διαπιστώθηκε ότι είναι παρόμοιες, όπως φαίνεται στον παρακάτω πίνακα. Οι τιμές εισαγωγής από τις οικείες χώρες ακολούθησαν μια πτωτική τάση μετά την κορύφωσή τους το 2008 και σε παγκόσμιο επίπεδο ήταν ιδιαίτερα χαμηλές σε σύγκριση με τις μέσες τιμές του κλάδου της Ένωσης όπως έδειξε η έρευνα.

               (34)

               Ο παρακάτω πίνακας δείχνει ότι το μερίδιο αγοράς των εισαγωγών με ντάμπινγκ από κάθε χώρα αυξήθηκε συνολικά κατά την εξεταζόμενη περίοδο. Με αναφορά στην αιτιολογική σκέψη 16 ανωτέρω, οι πληροφορίες παρέχονται με τη μορφή δεικτών.

                           Μερίδιο αγοράς των εισαγωγών που αποτέλεσαν αντικείμενο ντάμπινγκ

                           2007

                           2008

                           2009

                           ΠΕ

                              Μαλαισία

                              Δείκτης: 2007 = 100

                              100

                              157

                              145

                              135

                           Ετήσιο Δ %

                           57

                           – 8

                           – 7

                              Ινδία

                              Δείκτης: 2007 = 100

                              100

                              115

                              107

                              141

                           Ετήσιο Δ %

                           15

                           – 7

                           31

                              Ινδονησία

                              Δείκτης: 2008 = 100

                              100

                              142

                              168

                           Ετήσιο Δ %

                           50

                           13

               (35)

               Βάσει των παραπάνω πραγματικών περιστατικών και εκτιμήσεων, η νέα έρευνα δείχνει ότι τα πορίσματα της αρχικής έρευνας όσον αφορά τη σώρευση παραμένουν αμετάβλητα. Κατά συνέπεια, κρίνεται ότι οι όροι που καθορίζονται στο άρθρο 3 παράγραφος 4 του βασικού κανονισμού, σχετικά με τη σωρευτική αξιολόγηση των εισαγωγών που αποτέλεσαν αντικείμενο ντάμπινγκ από τις οικείες χώρες εξακολουθούν να πληρούνται. Η επίπτωση των εισαγωγών με ντάμπινγκ καταγωγής των οικείων χωρών μπορεί, ως εκ τούτου, να εκτιμηθεί από κοινού για τον σκοπό της νέας έρευνας για τη ζημία και την αιτιώδη συνάφεια.

         4.3.2.   Όγκος, τιμή και μερίδιο αγοράς των εισαγωγών που αποτέλεσαν αντικείμενο ντάμπινγκ

               (36)

               Προκειμένου να καθοριστεί το σωρευτικό επίπεδο των εισαγωγών που αποτέλεσαν αντικείμενο ντάμπινγκ στην αγορά της Ένωσης κατά τη διάρκεια της εξεταζόμενης περιόδου, λαμβάνεται υπόψη το γεγονός ότι ο τροποποιητικός κανονισμός επέτρεψε να επιβεβαιωθούν τα θετικά πορίσματα περί πρακτικής ντάμπινγκ για όλους τους παραγωγούς-εξαγωγείς της Ινδονησίας με εξαίρεση την Ecogreen. Οι εξαγωγές τους θεωρήθηκε ότι αποτέλεσαν αντικείμενο ντάμπινγκ και, ως εκ τούτου, εξακολουθούν να υπόκεινται σε δασμούς αντιντάμπινγκ.

               (37)

               Ομοίως, η νέα έρευνα λαμβάνει υπόψη το γεγονός ότι τα περιθώρια ντάμπινγκ που καθορίστηκαν κατά την αρχική έρευνα για όλους τους παραγωγούς-εξαγωγείς στην Ινδία και τη Μαλαισία παραμένουν αμετάβλητα και ότι οι εισαγωγές τους θεωρούνται ότι αποτέλεσαν αντικείμενο ντάμπινγκ και εξακολουθούν να υπόκεινται σε δασμούς αντιντάμπινγκ.

               (38)

               Ο όγκος των εισαγωγών που αποτέλεσαν αντικείμενο ντάμπινγκ από τις οικείες χώρες έχει προσαρμοστεί αφαιρώντας τον όγκο των εισαγωγών που δεν αποτέλεσαν αντικείμενο ντάμπινγκ από έναν ινδονήσιο παραγωγό-εξαγωγέα, όπως αναφέρεται στην αιτιολογική σκέψη 29 παραπάνω.

               (39)

               Με βάση τα παραπάνω, τα στοιχεία που αναφέρονται στην αιτιολογική σκέψη 70 του κανονισμού για τον προσωρινό δασμό και επιβεβαιώνονται από την αιτιολογική σκέψη 64 του κανονισμού για τον οριστικό δασμό και τα συμπεράσματα που περιέχονται στις αιτιολογικές σκέψεις 71 έως 73 του κανονισμού για τον προσωρινό δασμό σχετικά με την αξιολόγηση των εισαγωγών που αποτέλεσαν αντικείμενο ντάμπινγκ κατά την εξεταζόμενη περίοδο, όπως επιβεβαιώνονται από την αιτιολογική σκέψη 65 του κανονισμού για τον οριστικό δασμό, αναθεωρούνται όπως επισημαίνεται κατωτέρω. Με αναφορά στην αιτιολογική σκέψη 16 παραπάνω, οι πληροφορίες σχετικά με τους συνολικούς όγκους των εισαγωγών και το μερίδιο της αγοράς των εισαγωγών που αποτέλεσαν αντικείμενο ντάμπινγκ είναι σε μορφή δεικτών.

                           Εισαγωγές από τις οικείες χώρες

                           2007

                           2008

                           2009

                           ΠΕ

                              Τόνοι

                              Δείκτης: 2007 = 100

                              100

                              167

                              155

                              165

                           Ετήσιο Δ %

                           67,0

                           – 7,3

                           6,5

                              Μερίδιο αγοράς

                              Δείκτης: 2007 = 100

                              100

                              163

                              159

                              162

                           Ετήσιο Δ %

                           62,7

                           – 2,3

                           1,8

                              Μέση τιμή σε ευρώ/τόνο των εισαγωγών με ντάμπινγκ

                           931

                           1 007

                           827

                           878

                              Δείκτης: 2007 = 100

                              100

                              108

                              89

                              94

                           Ετήσιο Δ %

                           8,2

                           – 17,9

                           6,1

                              Πηγή: Eurostat και απαντήσεις στο ερωτηματολόγιο.

               (40)

               Ο όγκος των εισαγωγών που αποτέλεσαν αντικείμενο ντάμπινγκ από τις οικείες χώρες και ορίστηκε στην τρέχουσα νέα έρευνα αυξήθηκε σημαντικά κατά 65 % κατά την εξεταζόμενη περίοδο. Η μεγαλύτερη αύξηση σημειώθηκε μεταξύ 2007 και 2008 όταν οι εισαγωγές αυξήθηκαν κατά 67 %. Στη συνέχεια οι εισαγωγές μειώθηκαν ελαφρά το 2009 για να αυξηθούν και πάλι στο επίπεδο του 2008 κατά την ΠΕ.

               (41)

               Οι αναθεωρημένες μέσες τιμές εισαγωγών από τις οικείες χώρες παρουσίασαν μεγάλες διακυμάνσεις κατά την εξεταζόμενη περίοδο, αντικατοπτρίζοντας συνολική μείωση 6 %. Ωστόσο, αξίζει να σημειωθεί ότι μεταξύ του 2008 και της ΠΕ ο ρυθμός μείωσης ήταν 14 %. Καθ' όλη τη διάρκεια της εξεταζόμενης περιόδου, οι μέσες τιμές εισαγωγής από τις ενδιαφερόμενες χώρες ήταν μονίμως χαμηλότερες από τις τιμές που καθορίζονταν στον υπόλοιπο κόσμο και από τον κλάδο παραγωγής της Ένωσης. Αυτό είχε ως αποτέλεσμα την αύξηση του μεριδίου αγοράς των εισαγωγών ντάμπινγκ.

               (42)

               Το μερίδιο αγοράς των εισαγωγών με ντάμπινγκ από τις οικείες χώρες αυξήθηκε σημαντικά κατά 62 % κατά την εξεταζόμενη περίοδο. Το μεγαλύτερο μέρος της αύξησης πραγματοποιήθηκε μεταξύ 2007 και 2008. Κατά την οικονομική κρίση σημειώθηκε ελαφρά κάμψη των εισαγωγών, η οποία μείωσε ελαφρώς το μερίδιο αγοράς των ενδιαφερομένων χωρών κατά 4 % μεταξύ 2008 και 2009, αλλά στη συνέχεια και έως τη λήξη της εξεταζόμενης περιόδου ανέκτησαν το μερίδιο αγοράς.

               (43)

               Η εξαίρεση των εισαγωγών που δεν αποτέλεσαν αντικείμενο ντάμπινγκ από την Ecogreen, συνεπώς, δεν μεταβάλλει κατ' οιονδήποτε τρόπο τα πορίσματα της αρχικής έρευνας σχετικά με τον όγκο, την τιμή και το μερίδιο αγοράς των εισαγωγών που αποτέλεσαν αντικείμενο ντάμπινγκ, τα οποία επιβεβαιώνονται.

         4.3.3.   Τιμές χαμηλότερες από τις ενωσιακές

               (44)

               Υπενθυμίζεται ότι οι διακυμάνσεις σχετικά με τις πωλήσεις σε τιμές χαμηλότερες από τις ενωσιακές που διαπιστώθηκαν κατά την αρχική έρευνα εξηγούνται στις αιτιολογικές σκέψεις 74 και 75 του κανονισμού για τον προσωρινό δασμό και επιβεβαιώνονται στην αιτιολογική σκέψη 67 του κανονισμού για τον οριστικό δασμό. Οι επιμέρους υπολογισμοί για καθέναν από τους οικείους εξαγωγείς δεν επηρεάστηκαν από τον τροποποιητικό κανονισμό. Επομένως, επιβεβαιώνονται αυτά τα συμπεράσματα.

               (45)

               Το μέσο περιθώριο πώλησης σε τιμές χαμηλότερες των ενωσιακών που διαπιστώθηκε για τις εισαγωγές που αποτέλεσαν αντικείμενο ντάμπινγκ και αξιολογήθηκαν σωρευτικά για τρεις χώρες από κοινού μετά την εξαίρεση των εισαγωγών που δεν αποτέλεσαν αντικείμενο ντάμπινγκ είναι 2 %. Αυτά τα φαινομενικά χαμηλά επίπεδα πωλήσεων σε τιμές χαμηλότερες από τις ενωσιακές πρέπει να εξεταστούν με βάση το γεγονός ότι ο κλάδος παραγωγής της Ένωσης υποχρεώθηκε ο ίδιος να μειώσει τις τιμές του λόγω της παρουσίας των εισαγωγών σε χαμηλές τιμές στην αγορά της ΕΕ. Οι τιμές αυτές, ωστόσο, δεν καλύπτουν το κόστος παραγωγής, ιδίως κατά τη διάρκεια της ΠΕ. Το μέσο περιθώριο πώλησης σε τιμές χαμηλότερες των ενωσιακών για εισαγωγές που αποτέλεσαν αντικείμενο ντάμπινγκ και εκτιμήθηκαν σωρευτικά, με εξαίρεση την Ecogreen, ήταν 22 %.

               (46)

               Απαντώντας στην κοινοποίηση των πορισμάτων της Επιτροπής, ένας εισαγωγέας λιπαρών αλκοολών καταγωγής Ινδονησίας υποστήριξε οι μέσες τιμές των εισαγωγών που δεν αποτέλεσαν αντικείμενο ντάμπινγκ θα ήταν χαμηλότερες από τη μέση τιμή των εισαγωγών που παράγονται από τον ινδονήσιο παραγωγό-εξαγωγέα για τον οποίον εξακολουθούν να ισχύουν τα μέτρα. Ωστόσο, ο ισχυρισμός αυτός δεν επηρεάζει τη διαπίστωση της πώλησης σε τιμές χαμηλότερες από τις ενωσιακές για τις εισαγωγές με ντάμπινγκ που εκτιμούνται σωρευτικά.

         4.4.   Οικονομική κατάσταση του ενωσιακού κλάδου παραγωγής

               (47)

               Τα πορίσματα που περιέχονται στις αιτιολογικές σκέψεις 76 έως 91 του κανονισμού για τον προσωρινό δασμό και επιβεβαιώνονται στις αιτιολογικές σκέψεις 71 έως 84 του κανονισμού για τον οριστικό δασμό σχετικά με την οικονομική κατάσταση του κλάδου παραγωγής της Ένωσης δεν επηρεάζονται από τον τροποποιητικό κανονισμό και μπορούν συνεπώς να επιβεβαιωθούν.

               (48)

               Υπενθυμίζεται ότι η αρχική έρευνα κατέδειξε ότι οι περισσότεροι δείκτες ζημίας που αφορούν τον ενωσιακό κλάδο παραγωγής, όπως ο όγκος παραγωγής (– 17 %), η χρησιμοποίηση της παραγωγικής ικανότητας (– 15 %), ο όγκος των πωλήσεων (– 18 %), το μερίδιο της αγοράς (– 12 %) και η απασχόληση (– 13 %), επιδεινώθηκαν κατά την εξεταζόμενη περίοδο. Ειδικότερα, οι δείκτες ζημίας που σχετίζονται με την οικονομική απόδοση του κλάδου παραγωγής της Ένωσης, όπως οι ταμειακές ροές και η αποδοτικότητα, επηρεάστηκαν σοβαρά. Αυτό σημαίνει ότι υπονομεύθηκε επίσης η ικανότητα άντλησης κεφαλαίων του κλάδου παραγωγής της Ένωσης, ιδίως κατά την ΠΕ.

               (49)

               Δεδομένων των ανωτέρω, επιβεβαιώνεται το συμπέρασμα ότι ο κλάδος παραγωγής της Ένωσης υπέστη σοβαρή ζημία κατά την έννοια του άρθρου 3 παράγραφος 5 του βασικού κανονισμού.

         5.   Αιτιώδης συνάφεια

               (50)

               Μετά την επιβεβαίωση της σοβαρής ζημίας που υπέστη ο κλάδος παραγωγής της Ένωσης, έχει αξιολογηθεί εκ νέου κατά πόσον εξακολουθεί να υφίσταται η αιτιώδης συνάφεια μεταξύ της εν λόγω ζημίας από τα αναθεωρημένα συμπεράσματα περί ντάμπινγκ, όπως καθορίστηκε στον τροποποιητικό κανονισμό, και των αναθεωρημένων εισαγωγών που αποτέλεσαν αντικείμενο ντάμπινγκ από τις ενδιαφερόμενες χώρες.

         5.1.   Συνέπειες των εισαγωγών που αποτέλεσαν αντικείμενο ντάμπινγκ

               (51)

               Όπως φαίνεται στην αιτιολογική σκέψη 26 παραπάνω, η κατανάλωση στην Ένωση ήταν σχετικά σταθερή και αυξήθηκε μόνο κατά 2 % κατά την εξεταζόμενη περίοδο.

               (52)

               Ο πίνακας στην αιτιολογική σκέψη 39 ανωτέρω, που αποκλείει τις εισαγωγές που πραγματοποίησε ο ινδονήσιος εξαγωγέας, ο οποίος, σύμφωνα με τον τροποποιητικό κανονισμό δεν ασκούσε πρακτική ντάμπινγκ για τα προϊόντα του στην αγορά της Ένωσης, δείχνει ότι ο αναθεωρημένος όγκος των εισαγωγών που αποτέλεσαν αντικείμενο ντάμπινγκ από τις τρεις οικείες χώρες παρέμεινε σε υψηλά επίπεδα και αυξήθηκε σημαντικά κατά 60 000 τόνους σε απόλυτες τιμές και σε ποσοστό πάνω από 60 % σε σχετικούς όρους κατά την εξεταζόμενη περίοδο. Ομοίως, το μερίδιο αγοράς που κατέχουν οι εισαγωγές που αποτέλεσαν αντικείμενο ντάμπινγκ αυξήθηκε σημαντικά πάνω από 5 ποσοστιαίες μονάδες κατά τη διάρκεια της περιόδου αυτής.

               (53)

               Οι τάσεις αυτές είναι σε μεγάλο βαθμό παρόμοιες με εκείνες που διαπιστώθηκαν κατά την αρχική έρευνα και ιδίως στις αιτιολογικές σκέψεις 86 έως 94 του κανονισμού για τον οριστικό δασμό. Η αύξηση του μεριδίου αγοράς, που ορίστηκε στο 57 % στην αρχική έρευνα, είναι τώρα για την εξεταζόμενη περίοδο περισσότερο από 60 %, με τα αναθεωρημένα στοιχεία.

               (54)

               Πράγματι, η νέα έρευνα επιβεβαίωσε ότι οι εισαγωγές που αποτέλεσαν αντικείμενο ντάμπινγκ από τις οικείες χώρες άσκησαν πίεση στον κλάδο παραγωγής της Ένωσης, ιδίως από το 2008 και μετά, όταν οι εισαγωγές αυτές αυξήθηκαν κατά 67 %. Κατά το έτος αυτό, οι τιμές των εισαγωγών που αποτέλεσαν αντικείμενο ντάμπινγκ, όπως αναφέρεται στην αιτιολογική σκέψη 39, ήταν πολύ χαμηλότερες από τις τιμές του κλάδου παραγωγής της Ένωσης. Αυτό είχε ως αποτέλεσμα τη σημαντική απώλεια σε όγκο πωλήσεων (– 15,4 %) και μερίδιο αγοράς για τον κλάδο παραγωγής της Ένωσης, που δεν θα μπορούσαν ποτέ να ανακτήσουν κατά το υπόλοιπο της εξεταζόμενης περιόδου. Ταυτόχρονα, οι εισαγωγές που αποτέλεσαν αντικείμενο ντάμπινγκ από τις οικείες χώρες παρουσίασαν αύξηση του μεριδίου της αγοράς τους κατά περισσότερο από 9 εκατοστιαίες μονάδες.

               (55)

               Καταδείχθηκε στην αιτιολογική σκέψη 72 του κανονισμού για τον οριστικό δασμό ότι προκειμένου να ανταποκριθεί στην πίεση αυτή, ο κλάδος παραγωγής της Ένωσης αναγκάστηκε να μειώσει σημαντικά τις τιμές πώλησης κατά 16,9 % το 2009 και συνέχισε την περαιτέρω μείωσή τους κατά 5,3 % κατά τη διάρκεια της ΠΕ. Ακόμη και αν η πρακτική αυτή των τιμών επέτρεψε στον κλάδο παραγωγής της Ένωσης να περιορίσει την απώλεια μεριδίου αγοράς, το γεγονός αυτό οδήγησε σε σημαντικές ζημίες που συσσωρεύτηκαν κατά την εξεταζόμενη περίοδο, όπως φαίνεται στην αιτιολογική σκέψη 86 του κανονισμού για τον προσωρινό δασμό και επιβεβαιώνεται στην αιτιολογική σκέψη 78 του κανονισμού για τον οριστικό δασμό. Αυτή η κατάσταση συνέπεσε με την παρουσία μεγάλων όγκων εισαγωγών που αποτέλεσαν αντικείμενο ντάμπινγκ σε χαμηλές τιμές στην αγορά της Ένωσης, ιδίως κατά τη διάρκεια της ΠΕ.

               (56)

               Το 2009, μολονότι ο απόλυτος όγκος των εισαγωγών που αποτέλεσαν αντικείμενο ντάμπινγκ από τις εν λόγω χώρες μειώθηκε κατά 7,3 %, ακολουθώντας την οικονομική επιβράδυνση και τη συρρίκνωση της αγοράς της ΕΕ, παρατηρείται ότι η μέση τιμή των εισαγωγών που αποτέλεσαν αντικείμενο ντάμπινγκ μειώθηκε κατά 17,9 %, υπερβαίνοντας έτσι τη μείωση κατά 16,9 % των τιμών του κλάδου παραγωγής της Ένωσης. Κατά την ΠΕ, ο κλάδος παραγωγής της Ένωσης έπρεπε να μειώσει τις τιμές του και συσσώρευσε οικονομικές απώλειες.

               (57)

               Τα παραπάνω δείχνουν ότι η παρουσία μεγάλων όγκων εισαγωγών σε χαμηλές τιμές που αποτέλεσαν αντικείμενο ντάμπινγκ στην αγορά της Ένωσης είχε σοβαρές συνέπειες στην τιμολογιακή συμπεριφορά του κλάδου παραγωγής της Ένωσης και στην κύρια αγορά της και αρνητικό αντίκτυπο στην οικονομική κατάσταση ιδίως κατά τη διάρκεια της ΠΕ.

               (58)

               Ο προαναφερόμενος εισαγωγέας ισχυρίστηκε ότι κατά την ανάλυση της αιτιώδους συνάφειας, οι υπόλοιπες ινδονησιακές εισαγωγές που αποτέλεσαν αντικείμενο ντάμπινγκ θα έπρεπε να μην υπολογιστούν σωρευτικά με τις εισαγωγές καταγωγής Ινδίας και Μαλαισίας, με βάση παράγοντες όπως το σταθερό μερίδιο αγοράς, το υψηλότερο επίπεδο τιμών, την απουσία πώλησης σε τιμές χαμηλότερες από τις ενωσιακές, το χαμηλότερο περιθώριο πώλησης σε τιμές χαμηλότερες από τις ενωσιακές των εισαγωγών από την Ινδονησία και την παράλληλη εξέλιξη των μεριδίων της αγοράς του κλάδου παραγωγής της Ινδονησίας και της Ένωσης. Ο εισαγωγέας ισχυρίστηκε επίσης ότι δεν υπάρχει αιτιώδης συνάφεια μεταξύ της ζημίας και των εισαγωγών που αποτέλεσαν αντικείμενο ντάμπινγκ από την Ινδονησία, όταν δεν υπολογίζονται σωρευτικά.

               (59)

               Ο ισχυρισμός απορρίφθηκε επειδή οι παράγοντες που έθιξε ο εισαγωγέας, μερικές φορές σε επιλεκτική βάση, δεν είναι εκείνοι που θεωρούνται σχετικοί, σύμφωνα με το άρθρο 3 παράγραφος 4 του βασικού κανονισμού για να προσδιοριστεί κατά πόσον η σώρευση θα πρέπει να εφαρμόζεται, ιδίως όσον αφορά τους όρους ανταγωνισμού μεταξύ των εισαγόμενων προϊόντων και του ομοειδούς ενωσιακού προϊόντος. Πράγματι, η αρχική έρευνα κατέληξε στο συμπέρασμα ότι το υπό εξέταση προϊόν αποτελεί ενδιάμεσο προϊόν που χρησιμοποιείται κυρίως ως πρώτη ύλη για την παραγωγή θειικών ενώσεων λιπαρών αλκοολών, εννεϋλοφαινόλης και θειικών αλκυλαιθέρων, και ότι το εισαγόμενο προϊόν ανταγωνίζεται άμεσα με παραγόμενο στην Ένωση προϊόν, ανεξάρτητα από τη χώρα καταγωγής του. Η ομοιομορφία του ανταγωνισμού στην αγορά της Ένωσης, ως εκ τούτου, δικαιολογεί τη σωρευτική εκτίμηση των εισαγωγών κατά την έννοια του άρθρου 3 παράγραφος 4 στοιχείο β) του βασικού κανονισμού. Τα επιχειρήματα του εισαγωγέα δεν ανταποκρίνονται σ' αυτό το συμπέρασμα και θα μπορούσαν να ισχύουν μόνο αν ο υπολογισμός δεν ήταν σωρευτικός. Δεδομένου ότι δεν υπάρχει βάση για να τροποποιηθούν τα πορίσματα της αρχικής έρευνας σχετικά με τη σώρευση, επιβεβαιώνεται η ανάλυση των επιπτώσεων των εισαγωγών που αποτέλεσαν αντικείμενο ντάμπινγκ.

               (60)

               Επιπλέον, πρέπει να σημειωθεί ότι οι εναπομείνασες εισαγωγές από την Ινδονησία που πραγματοποιήθηκαν σε επίπεδα τιμών με ντάμπινγκ, αύξησαν σημαντικά το μερίδιο αγοράς τους κατά την εξεταζόμενη περίοδο και πωλήθηκαν σε τιμές χαμηλότερες από τις τιμές πώλησης του κλάδου παραγωγής της Ένωσης.

               (61)

               Τέλος, ο εισαγωγέας ανέφερε ότι οι πωλήσεις της Ecogreen σε τιμές χαμηλότερες από τις ενωσιακές ήταν περισσότερες από των υπόλοιπων ινδονήσιων παραγωγών-εξαγωγέων και ότι, συνεπώς, επειδή οι εισαγωγές της Ecogreen θεωρείται ότι έχουν αμελητέο αντίκτυπο, το ίδιο συμπέρασμα θα έπρεπε να ισχύει, κατά μείζονα λόγο, για τις υπόλοιπες εισαγωγές από την Ινδονησία.

               (62)

               Το συμπέρασμα αυτό βασίζεται σε εσφαλμένη παραδοχή. Η δικαστική απόφαση προκάλεσε αλλαγή στον υπολογισμό του ντάμπινγκ της Ecogreen, που στη συνέχεια έγινε αμελητέο. Μόνο για τον λόγο αυτό ο αντίκτυπος των εισαγωγών της Ecogreen έπρεπε να θεωρηθεί αμελητέος. Επομένως, ο ισχυρισμός απορρίπτεται.

               (63)

               Με βάση τα παραπάνω πορίσματα, συνάγεται το συμπέρασμα ότι οι εισαγωγές που αποτέλεσαν αντικείμενο ντάμπινγκ προκάλεσαν σημαντική ζημία στον ενωσιακό κλάδο παραγωγής.

         5.2.   Επίδραση άλλων παραγόντων

               (64)

               Η επίδραση άλλων παραγόντων στην κατάσταση του κλάδου παραγωγής της Ένωσης, στο πλαίσιο της αιτιώδους συνάφειας, επανεξετάστηκε.

         5.2.1.   Εισαγωγές που δεν αποτέλεσαν αντικείμενο ντάμπινγκ από την Ινδονησία

               (65)

               Όπως αναφέρεται στην αιτιολογική σκέψη 23 παραπάνω, οι εισαγωγές που δεν αποτέλεσαν αντικείμενο ντάμπινγκ αυξήθηκαν αναλογικά λιγότερο από τις εισαγωγές που αποτέλεσαν αντικείμενο ντάμπινγκ και αντιπροσώπευσαν μόνον ένα μικρό μέρος των συνολικών εισαγωγών από τις οικείες χώρες κατά την ΠΕ. Επιπλέον, η έρευνα κατέδειξε επίσης ότι οι εισαγωγές αυτές είχαν μόνο ένα μικρό μερίδιο αγοράς κατά τη διάρκεια της εξεταζόμενης περιόδου και, ιδίως, κατά τη διάρκεια της ΠΕ.

               (66)

               Ο όγκος των εισαγωγών με ντάμπινγκ αυξήθηκε κατά 6,5 % μεταξύ του 2009 και της ΠΕ, δηλαδή πάνω από την ανάκαμψη της αγοράς που καταδεικνύεται από την αύξηση της κατανάλωσης στην Ένωση ύψους 4,6 % και, ως εκ τούτου, αύξησε το μερίδιο αγοράς.

               (67)

               Κρίνεται, επομένως, ότι οποιαδήποτε επίπτωση των εισαγωγών που δεν αποτέλεσαν αντικείμενο ντάμπινγκ στην αγορά της Ένωσης κατά τη διάρκεια της ΠΕ δεν μπορεί να υπερκεράσει τις σημαντικές δυσμενείς επιπτώσεις των εισαγωγών που αποτέλεσαν αντικείμενο ντάμπινγκ, όπως περιγράφεται λεπτομερώς στις αιτιολογικές σκέψεις 51 έως 57.

               (68)

               Με βάση τα παραπάνω πορίσματα, θεωρείται ότι η παρουσία των εισαγωγών που δεν αποτέλεσαν αντικείμενο ντάμπινγκ από την Ecogreen στην αγορά της Ένωσης κατά τη διάρκεια της ΠΕ δεν είναι ικανή να διασπάσει την αιτιώδη συνάφεια μεταξύ των εισαγωγών με πρακτική ντάμπινγκ και της ζημίας που υπέστη ο κλάδος παραγωγής της Ένωσης κατά τη διάρκεια της ΠΕ.

         5.2.2.   Άλλοι παράγοντες που εξετάστηκαν κατά την αρχική έρευνα

               (69)

               Στην αρχική έρευνα, οι άλλοι παράγοντες που εξετάστηκαν στο πλαίσιο των πιθανών αιτιών της υλικής ζημίας που υπέστη ο κλάδος παραγωγής της Ένωσης είναι: οι εισαγωγές στην Ένωση από τρίτες χώρες, οι εξαγωγικές επιδόσεις του κλάδου παραγωγής της Ένωσης, ο αντίκτυπος της οικονομικής κρίσης και οι πωλήσεις των διακλαδούμενων ισομερών που δεν καλύπτονται από το πεδίο του προϊόντος.

               (70)

               Δεδομένου ότι οι παράγοντες αυτοί δεν επηρεάζονται από τα αναθεωρημένα περιθώρια ντάμπινγκ που καθορίστηκαν για τους ινδονήσιους παραγωγούς-εξαγωγείς, επιβεβαιώνονται οι διαπιστώσεις και το συμπέρασμα που περιλαμβάνονται στις αιτιολογικές σκέψεις 95 ως 100 του οριστικού κανονισμού όσον αφορά τα στοιχεία αυτά. Ο αντίκτυπος των εν λόγω παραγόντων δεν είναι τόσο μεγάλος ώστε να μπορεί να διαρρήξει την αιτιώδη συνάφεια ανάμεσα στις εισαγωγές που αποτέλεσαν αντικείμενο ντάμπινγκ και στη ζημία που υπέστη ο κλάδος παραγωγής της Ένωσης.

         5.3.   Συμπέρασμα σχετικά με την αιτιώδη συνάφεια

               (71)

               Η τρέχουσα νέα έρευνα δείχνει ότι εξακολουθεί να υπάρχει μια σαφής και άμεση σχέση μεταξύ της αύξησης του όγκου και της αρνητικής επίπτωσης στις τιμές των εισαγωγών με ντάμπινγκ και της σημαντικής ζημίας που υπέστη ο κλάδος παραγωγής της Ένωσης κατά τη διάρκεια της ΠΕ.

               (72)

               Η ανωτέρω ανάλυση δείχνει ότι ο όγκος των εισαγωγών που δεν αποτέλεσαν αντικείμενο ντάμπινγκ ήταν περιορισμένος σε σύγκριση με το μεγαλύτερο μέρος των εισαγόμενων προϊόντων σε τιμές ντάμπινγκ από τις ενδιαφερόμενες χώρες. Σε συνθήκες σχετικά σταθερής κατανάλωσης, οι εισαγωγές με ντάμπινγκ αυξήθηκαν σημαντικά τόσο σε απόλυτες όσο και σε σχετικές τιμές κατά την εξεταζόμενη περίοδο και η παρουσία τους είχε σημαντική αρνητική επίπτωση στην αγορά της Ένωσης. Πράγματι, παρατηρήθηκε ότι, λόγω της στρέβλωσης που προκλήθηκε στην αγορά, ο κλάδος παραγωγής της Ένωσης αναγκάστηκε να μειώσει σημαντικά τις τιμές του κατά 22,2 % από το 2008 και μετά, και δεν θα μπορούσε να καλύψει το κόστος του και να επιτύχει ένα εύλογο περιθώριο κέρδους, ιδίως κατά την ΠΕ.

               (73)

               Η νέα έρευνα επιβεβαίωσε επίσης ότι οι επιπτώσεις άλλων παραγόντων, πέρα από τις εισαγωγές που αποτέλεσαν αντικείμενο ντάμπινγκ, δεν θα μπορούσαν να προκαλέσουν ρήγμα στην αιτιώδη συνάφεια μεταξύ των εισαγωγών σε τιμές ντάμπινγκ και της ζημίας που υπέστη ο κλάδος παραγωγής της Ένωσης.

               (74)

               Κατά συνέπεια, η νέα έρευνα δείχνει ότι υπάρχει αιτιώδης συνάφεια μεταξύ των εισαγωγών σε τιμές ντάμπινγκ από την Ινδία, την Ινδονησία και τη Μαλαισία και της σημαντικής ζημίας που υπέστη ο κλάδος παραγωγής της Ένωσης κατά τη διάρκεια της ΠΕ. Συνεπώς, επιβεβαιώνονται τα συμπεράσματα που περιέχονται στις αιτιολογικές σκέψεις 101 έως 102 του οριστικού κανονισμού.

         6.   Συμφέρον της Ένωσης

               (75)

               Το συμπέρασμα της αιτιολογικής σκέψης 118 του κανονισμού για τον οριστικό δασμό σχετικά με το συμφέρον της Ένωσης δεν φαίνεται να επηρεάζεται από τον τροποποιητικό κανονισμό και επιβεβαιώνεται.

         Γ.   ΕΠΑΝΑΞΙΟΛΟΓΗΣΗ ΤΩΝ ΟΡΙΣΤΙΚΩΝ ΜΕΤΡΩΝ

               (76)

               Όπως προαναφέρθηκε, η νέα έρευνα για τα σχετικά πραγματικά γεγονότα και πορίσματα που ορίστηκε στην αρχική έρευνα, λαμβάνοντας υπόψη τα νέα περιθώρια ντάμπινγκ όπως ορίστηκε στον τροποποιητικό κανονισμό, έδειξε ότι οι υπόλοιπες εισαγωγές που αποτέλεσαν αντικείμενο ντάμπινγκ από την Ινδία, την Ινδονησία και τη Μαλαισία στην αγορά της Ένωσης προκαλούν σημαντική ζημία στον κλάδο παραγωγής της Ένωσης κατά τη διάρκεια της ΠΕ.

               (77)

               Λαμβάνοντας υπόψη τα πορίσματα της αρχικής έρευνας όσον αφορά το ντάμπινγκ, τη ζημία, την αιτιώδη συνάφεια και το συμφέρον της Ένωσης και δεδομένου ότι η τρέχουσα νέα έρευνα επιβεβαίωσε την ύπαρξη αιτιώδους συνάφειας μεταξύ της υλικής ζημίας που υπέστη ο κλάδος παραγωγής της Ένωσης και των υπόλοιπων εισαγωγών που αποτέλεσαν αντικείμενο ντάμπινγκ από τις οικείες χώρες, τα οριστικά μέτρα που επιβλήθηκαν με τον τροποποιητικό κανονισμό θα πρέπει να επιβεβαιωθούν στο ίδιο επίπεδο. Κατά συνέπεια, συνάγεται το συμπέρασμα ότι η νέα έρευνα θα πρέπει να περατωθεί χωρίς τροποποίηση των οριστικών μέτρων που είχαν επιβληθεί με τον οριστικό κανονισμό.

               (78)

               Τα ισχύοντα μέτρα αντιντάμπινγκ, όπως ορίζεται στον εκτελεστικό κανονισμό (ΕΕ) αριθ. 1138/2011, και τροποποιήθηκαν με τον εκτελεστικό κανονισμό (ΕΕ) αριθ. 1241/2012, εξακολουθούν να ισχύουν και, επομένως, θα πρέπει να παραμείνουν σε ισχύ. Υπενθυμίζεται ότι τα επιβληθέντα μέτρα ήταν ειδικά ειδικοί δασμοί και καθορίστηκαν για κάθε παραγωγό-εξαγωγέα ως εξής:

                           Χώρα

                           Εταιρεία

                           Οριστικός ειδικός συντελεστής δασμού αντιντάμπινγκ
                           (EUR ανά καθαρό τόνο)

                           Ινδία

                           VVF (Ινδία) Ltd

                           46,98

                           Όλες οι άλλες εταιρείες

                           86,99

                           Ινδονησία

                           P.T.Ecogreen Oleochemicals

                           0,00

                           P.T. Musim Mas

                           45,63

                           Όλες οι άλλες εταιρείες

                           45,63

                           Μαλαισία

                           KL-Kepong Oleomas Sdn.Bhd.

                           35,19

                           Emery Oleochemicals (M) Sdn. Bhd.

                           61,01

                           Fatty Chemical Malaysia Sdn. Bhd

                           51,07

                           Όλες οι άλλες εταιρείες

                           61,01

               (79)

               Οι αρχές των εν λόγω χωρών, οι εξαγωγείς και οι ενώσεις τους, όλα τα ενδιαφερόμενα μέρη στην Ένωση, ιδίως ο κλάδος παραγωγής της Ένωσης, οι εισαγωγείς, οι χρήστες και οι ενώσεις των εμπόρων ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων επρόκειτο να περατωθεί η μερική επανέναρξη της νέας έρευνας αντιντάμπινγκ σχετικά με τις εισαγωγές της λιπαρής αλκοόλης από τις οικείες χώρες και είχαν την ευκαιρία να υποβάλουν τις παρατηρήσεις τους και να γίνουν δεκτά σε ακρόαση. Τα προφορικά και γραπτά σχόλια που υπέβαλαν τα εν λόγω μέρη εξετάστηκαν, αλλά δεν μετέβαλαν τα συμπεράσματα του παρόντος κανονισμού.

               (80)

               Ένας παραγωγός-εξαγωγέας πρότεινε ανάληψη υποχρέωσης ως προς τις τιμές, σύμφωνα με το άρθρο 8 παράγραφος 1 του βασικού κανονισμού.

               (81)

               Διαπιστώθηκε ιδίως ότι ο εν λόγω παραγωγός-εξαγωγέας παράγει μία σειρά προϊόντων εκτός από το υπό εξέταση προϊόν και πωλεί αυτά τα άλλα προϊόντα στους ίδιους πελάτες. Αυτό θα δημιουργήσει σοβαρό κίνδυνο διασταυρούμενης αντιστάθμισης και θα καταστήσει την αποτελεσματική παρακολούθηση της ανάληψης υποχρέωσης εξαιρετικά δύσκολη, γεγονός που υπονομεύει την αποτελεσματικότητα της ανάληψης υποχρέωσης ως προς τις τιμές στην περίπτωση αυτή. Με βάση τα ανωτέρω, η Επιτροπή κατέληξε στο συμπέρασμα ότι η προσφορά ανάληψης υποχρέωσης δεν είναι δυνατόν να γίνει δεκτή.

               (82)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του βασικού κανονισμού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Με τον παρόντα κανονισμό περατώνεται η μερική επανέναρξη της έρευνας αντιντάμπινγκ σχετικά με εισαγωγές κορεσμένων λιπαρών αλκοολών με μήκος της αλυσίδας άνθρακα C8, C10, C12, C14, C16 ή C18 (μη περιλαμβανομένων των διακλαδούμενων ισομερών) περιλαμβανομένων των ενιαίων κορεσμένων λιπαρών αλκοολών (οι οποίες αναφέρονται και ως «ενιαίου μήκους») και μειγμάτων που περιέχουν κυρίως έναν συνδυασμό μηκών αλυσίδας άνθρακα C6-C8, C6-C10, C8-C10, C10-C12 (που ταξινομούνται κοινώς ως C8-C10), μειγμάτων που περιέχουν κυρίως ένα συνδυασμό μηκών αλυσίδας άνθρακα C12-C14, C12-C16, C12-C18, C14-C16 (που ταξινομούνται κοινώς ως C12-C14) και μειγμάτων που περιέχουν κυρίως έναν συνδυασμό μηκών αλυσίδας άνθρακα C16-C18 που εμπίπτει στους κωδικούς ΣΟ ex 2905 16 85, 2905 17 00, ex 2905 19 00 και ex 3823 70 00 (κωδικοί TARIC 2905168510, 2905190060, 3823700011 και 3823700091), καταγωγής Ινδίας, Ινδονησίας και Μαλαισίας, χωρίς τροποποίηση των ισχυόντων δασμών.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Μαΐου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 343 της 22.12.2009, σ. 51.

      (2)  ΕΕ L 293 της 11.11.2011, σ. 1.

      (3)  ΕΕ L 122 της 11.5.2011, σ. 47.

      (4)  ΕΕ L 352 της 21.12.2012, σ. 1.

      (5)  ΕΕ C 58 της 28.2.2013, σ. 24.